লিলি হর্নিগ

লিলি হর্নিগ (বিবাহপূর্ব নাম শোয়েনক, ; ২২ মার্চ ১৯২১ – ১৭ নভেম্বর ২০১৭) ছিলেন একজন চেক বংশোদ্ভূত মার্কিন বিজ্ঞানী এবং নারীবাদী কর্মী। তিনি ম্যানহাটন প্রকল্পে কাজ করেছিলেন।

 প্রাথমিক জীবন 
হর্নিগ ১৯২১ সালে উস্তি নাদ লাবেমে একটি ইহুদি পরিবারে জন্মগ্রহণ করেন। তার বাবা এরউইন শোয়েনক ছিলেন একজন জৈব রসায়নবিদ এবং মা রাশা শাপিরো ছিলেন একজন শিশুরোগ বিশেষজ্ঞ।

১৯২৯ সালে তার পরিবার বার্লিনে চলে যায়। চার বছর পর তিনি এবং তার মা মার্কিন যুক্তরাষ্ট্রে চলে আসেন, তার বাবার অনুসরণ করে যিনি নাৎসিদের হাত থেকে বাঁচতে আগেই সেখানে চলে গিয়েছিলেন। তার বাবা-মা ইহুদি হওয়ায় তার বাবাকে কনসেনট্রেশন ক্যাম্পে বন্দী করার হুমকি দেওয়া হয়েছিল।

তিনি ১৯৪২ সালে ব্রাইন মাওর কলেজ থেকে বিএ এবং ১৯৫০ সালে হার্ভার্ড বিশ্ববিদ্যালয় থেকে পিএইচডি ডিগ্রি অর্জন করেন। ১৯৪৩ সালে তিনি ডোনাল্ড হর্নিগকে বিয়ে করেন। তাদের চার সন্তান ছিল।

 কর্মজীবন 
হর্নিগ তার স্বামীর সাথে লস আলামসে যান যেখানে তার স্বামী একটি চাকরি পেয়েছিলেন। প্রথমে তাকে টাইপিং পরীক্ষা দিতে বলা হলেও পরে তার বৈজ্ঞানিক দক্ষতা স্বীকৃত হয় এবং তাকে ম্যানহাটন প্রকল্পের জন্য প্লুটোনিয়াম রসায়ন নিয়ে কাজ করার জন্য স্টাফ সায়েন্টিস্ট হিসেবে চাকরি দেওয়া হয়।

পরবর্তীতে যখন সিদ্ধান্ত নেওয়া হয় যে প্লুটোনিয়াম রসায়ন নারীদের জন্য খুব বিপজ্জনক, তখন হর্নিগ উচ্চ-বিস্ফোরক লেন্সের ওপর কাজ করেন। লস আলামসে থাকাকালীন তিনি একটি আবেদনে স্বাক্ষর করেছিলেন যেখানে প্রথম পরমাণু বোমাটি প্রদর্শনী হিসেবে একটি জনমানবহীন দ্বীপে ব্যবহারের আহ্বান জানানো হয়েছিল।

হর্নিগ পরবর্তীতে ব্রাউন বিশ্ববিদ্যালয়ের রসায়নের অধ্যাপক এবং ওয়াশিংটন ডিসির ট্রিনিটি কলেজের রসায়ন বিভাগের প্রধান হন। প্রেসিডেন্ট জনসন তাকে কোরিয়া প্রজাতন্ত্রের একটি মিশনের সদস্য হিসেবে নিযুক্ত করেছিলেন যা কোরিয়া ইনস্টিটিউট ফর সায়েন্স অ্যান্ড টেকনোলজি প্রতিষ্ঠার সূচনা করেছিল।

একজন নারীবাদী হিসেবে হর্নিগ এইচইআরএস (হায়ার এডুকেশন রিসোর্স সার্ভিসেস)-এর প্রতিষ্ঠাতা পরিচালক ছিলেন। তিনি ন্যাশনাল সায়েন্স ফাউন্ডেশন, ন্যাশনাল ক্যান্সার ইনস্টিটিউট এবং আমেরিকান অ্যাসোসিয়েশন ফর দ্য অ্যাডভান্সমেন্ট অফ সায়েন্সের সমান সুযোগ কমিটির সদস্য হিসেবে দায়িত্ব পালন করেন। তিনি হার্ভার্ডের নারীদের সমতা কমিটির গবেষণা প্রধান ছিলেন এবং নারীদের বিজ্ঞান শিক্ষা ও কর্মজীবনের অনেক গবেষণায় পরামর্শ দিয়েছেন এবং অংশগ্রহণ করেছেন।

হর্নিগ উডস হোল ওশানোগ্রাফিক ইনস্টিটিউশনের একজন লাইফ ট্রাস্টি ছিলেন এবং হুইলার স্কুলের একজন ট্রাস্টি ছিলেন।

 মৃত্যু 
হর্নিগ ২০১৭ সালের ১৭ নভেম্বর রোড আইল্যান্ডের প্রভিডেন্সে ৯৬ বছর বয়সে অঙ্গ বিকল হয়ে মারা যান।

 জনপ্রিয় সংস্কৃতিতে 
ক্রিস্টোফার নোলান পরিচালিত ২০২৩ সালের চলচ্চিত্র 'ওপেনহাইমার'-এ হর্নিগের চরিত্রে অভিনয় করেছেন অভিনেত্রী অলিভিয়া থার্লবি।

 কাজসমূহ 
 ক্লাইম্বিং দ্য একাডেমিক ল্যাডার: ডক্টরাল ওম্যান সায়েন্টিস্টস ইন একাডেমি (১৯৭৯)
 ইকুয়াল রাইটস, আনইকুয়াল আউটকামস: ওম্যান ইন আমেরিকান রিসার্চ ইউনিভার্সিটিজ (২০১২)
 উম্যান সায়েন্টিস্টস ইন ইন্ডাস্ট্রি অ্যান্ড গভর্নমেন্ট: হাউ মাচ প্রগ্রেস ইন দ্য ১৯৭০স। ওয়াশিংটন ডিসি, ১৯৮০।
 সায়েন্টিফিক সেক্সিজম, নিউ ইয়র্ক: নিউ ইয়র্ক একাডেমি অফ সায়েন্সেস, ১৯৭৯।

অনুবাদ
 ফ্রম মাই লাইফ। দ্য মেমোয়ার্স অফ রিচার্ড উইলস্ট্যাটার। নিউ ইয়র্ক: ডব্লিউ.এ. বেঞ্জামিন, ১৯৬৫।

 তথ্যসূত্র 

 বহিঃসংযোগ 

 ২০১১ সালে সিনথিয়া সি কেলি কর্তৃক লিলি হর্নিগের ভিডিও সাক্ষাৎকার ভয়েসেস অফ দ্য ম্যানহাটন প্রজেক্ট
 উস্তি নাদ লাবেমের জাদুঘর থেকে ইতিহাসবিদের লেখা জীবনী (চেক ভাষায়)
 অ্যাটমিক হেরিটেজ ফাউন্ডেশন - লিলি হর্নিগ

বিষয়শ্রেণী:১৯২১-এ জন্ম
বিষয়শ্রেণী:২০১৭-এ মৃত্যু
বিষয়শ্রেণী:মার্কিন রসায়নবিদ
বিষয়শ্রেণী:মার্কিন শিক্ষাবিদ
বিষয়শ্রেণী:মার্কিন নারীবাদী লেখক
বিষয়শ্রেণী:চেক-ইহুদি বংশোদ্ভূত মার্কিন ব্যক্তি
বিষয়শ্রেণী:মার্কিন নারী অধিকার কর্মী
বিষয়শ্রেণী:ব্রাইন মাওর কলেজের প্রাক্তন শিক্ষার্থী
বিষয়শ্রেণী:চেকোস্লোভাক ইহুদি
বিষয়শ্রেণী:যুক্তরাষ্ট্রে অঙ্গ বিকল হয়ে মৃত্যু
বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ম্যানহাটন প্রকল্পের ব্যক্তি
বিষয়শ্রেণী:ম্যানহাটন প্রকল্পে নারী
বিষয়শ্রেণী:লস আলামস ন্যাশনাল ল্যাবরেটরির কর্মী
বিষয়শ্রেণী:লস আলামস, নিউ মেক্সিকোর ব্যক্তি
বিষয়শ্রেণী:জার্মানিতে চেকোস্লোভাক প্রবাসী
বিষয়শ্রেণী:যুক্তরাষ্ট্রে চেকোস্লোভাক অভিবাসী
বিষয়শ্রেণী:উস্তি নাদ লাবেমের ব্যক্তি
বিষয়শ্রেণী:সুডেটেন জার্মান ব্যক্তি